Document ID: /roh_data/filtered/fineweb-2-filterrobots_roh.jsonl.gz/10769

Prosodia
La noziun prosodia (dil grec πρός pros ed ᾠδή ōdē; accent da plaids, intunaziun da silbas ni la melodia dalla construcziun) definescha ina part dalla fonologia, la quala sefatschenta da structuras foneticas dil lungatg.
La prosodia ei la musica dil lungatg che cumpeglia tempo, ritmus, pausas, intunaziun ed accents. Prosodia sereferescha en general a parts pli grondas ch’in fonem sulet. In fonem ei la pli pintga unitad da sun dil lungatg.
Sch’ins empren in lungatg jester ston ins enconuscher las reglas da prosodia per aschia evitar accents nunvuglients.